kalixlouiis/myanmar-wikipedia-corpus huggingface dataset:
တိုက်ပွဲ ၂၀၂၁ ခုနှစ် စက်တင်ဘာလ ၁၉ ရက်နေ့တွင် ထန်တလန်မြို့တွင် ချင်းအမျိုးသားတပ်မတော် (CNA) နှင့် CDF - ထန်တလန်မှ စစ်ကောင်စီစခန်းတစ်ခုအား တိုက်ခိုက်ခဲ့ရာ စစ်သား ၃၀ ခန့် ကျဆုံးခဲ့ကြောင်း သိရသည်။
တုံ့ပြန်သည့်အနေဖြင့် စစ်အစိုးရတပ်များက ခရစ်ယာန်ခေါင်းဆောင်တစ်ဦးအား သတ်ဖြတ်ခဲ့သည်။
တစ်လအကြာတွင် ၎င်းတို့သည် ဘုရားကျောင်းနှစ်ကျောင်းနှင့် အိမ်ခြေ ၁၆၄ လုံးကို မီးရှို့ဖျက်ဆီးခဲ့သည်။
၂၀၂၁ ခုနှစ် နိုဝင်ဘာလနှောင်းပိုင်းတွင် ချင်းတပ်များသည် ထန်တလန်မြို့နယ် အတွင်းရှိ ကျေးရွာ ၈၈ ရွာအနက်မှ ၅၁ ရွာကို သိမ်းပိုက်နိုင်ခဲ့သည်။
၂၀၂၂ ခုနှစ် ဇွန်လ ၉ ရက်နေ့တွင် တပ်မတော်က ထန်တလန် နှစ်ခြင်းခရစ်ယာန်ဘုရားကျောင်းကို မီးရှို့ဖျက်ဆီးခဲ့သည်။
၂၀၂၃ ခုနှစ် ဖေဖော်ဝါရီလ ၁ ရက်နေ့တွင် စစ်သားနှစ်ဦးနှင့် ရဲအရာရှိ လေးဦးအား ချင်းတပ်ဖွဲ့က လက်နက်များနှင့်အတူ ဖမ်းဆီးရမိခဲ့သည်။
ထန်တလန်မြို့၏ သုံးပုံနှစ်ပုံခန့်ကို တော်လှန်ရေးအဖွဲ့များက သိမ်းပိုက်နိုင်ခဲ့သည်။
တိုက်ပွဲဖြစ်ပွားမှုကြောင့် ၂၀၂၁ ခုနှစ် စက်တင်ဘာလအစောပိုင်းတွင် ထောင်နှင့်ချီသော ဒေသခံများက နေရပ်ကို စွန့်ခွာသွားစေခဲ့သည်။
ထန်တလန်မြို့ခံ ၁၀,၀၀၀ ကျော်သည် မြို့တွင်းမှ ထွက်ပြေးခဲ့ကာ ကျေးလက်ဒေသနှင့် အိမ်နီးချင်း အိန္ဒိယနိုင်ငံ မီဇိုရမ်ပြည်နယ်တွင် ခိုလှုံနေခဲ့ကြသည်။
၂၀၂၂ ခုနှစ် နိုဝင်ဘာလတွင် ထန်တလန်မြို့၏ နေရာအများအပြား မီးလောင်ကျွမ်းခဲ့သည်။
တိုက်ပွဲများကြောင့် ထန်တလန်မြို့တွင် မြို့ခံပြည်သူလူထုမရှိတော့ဘဲ စစ်ကောင်စီတပ်သားများသာ ကျန်ရှိနေကြောင်း သိရသည်။
တကျော့ပြန် တိုက်ပွဲ ၂၀၂၃ ခုနှစ် ၂၀၂၃ ခုနှစ် ဖေဖော်ဝါရီ ၈ ရက်နေ့တွင် CNA/CNDF တပ်ဖွဲ့ဝင်များသည် ထန်တလန်ရဲစခန်းကို တိုက်ခိုက်ခဲ့သည်။
နံနက် ၂ နာရီတွင် ရဲစခန်းကို အောင်မြင်စွာ သိမ်းပိုက်နိုင်ခဲ့ရာ ရဲအရာရှိလေးဦး သေဆုံးခဲ့ပြီး ချင်းတပ်ဖွဲ့ဝင်တစ်ဦး ကျဆုံးကာ တိုက်ခိုက်ရေးသမားတစ်ဦး ဒဏ်ရာရရှိခဲ့သည်။
ထို့အပြင် ရိုင်ဖယ်သေနတ် အလက် ၄၀ အပါအဝင် လက်ပစ်ဗုံးများ၊ ခဲယမ်းမီးကျောက်များနှင့် ဒရုန်းဖျက်လက်နက်များ သိမ်းဆည်းရမိခဲ့ကြောင်း သိရသည်။
ထိုတိုက်ခိုက်မှုအပြီးတွင် တပ်မတော်သည် ခမရ ၂၆၉ တပ်စွဲထားသည့် မြို့အနီးရှိ စစ်တပ်ကုန်းကိုသာ ဆက်လက် ထိန်းချုပ်ထားနိုင်ခဲ့သည်။
မတ်လ ၃၀ ရက်နေ့တွင် စစ်အစိုးရက ထန်တလန်မြို့အနီးရှိ ခွါဘုံကျေးရွာကို ဗုံးကြဲတိုက်ခိုက်ခဲ့ရာ ဒေသခံ ရှစ်ဦး သေဆုံးပြီး ၂၀ ဦး ဒဏ်ရာရရှိခဲ့သည်။
မေလ ၂၆ ရက်နေ့တွင် စစ်အစိုးရ စစ်သား ၁၅၀ ခန့်သည် ထန်တလန်အား ပြန်လည်သိမ်းပိုက်ရန် ဟားခါးမှ ထွက်ခွာခဲ့ပြီး ချင်းတပ်များနှင့် ထိပ်တိုက်တွေ့ဆုံကာ တိုက်ပွဲများ ဖြစ်ပွားခဲ့သည်။
ယင်းတိုက်ပွဲတွင် စစ်ကောင်စီတပ်သား ၂၇ ဦး ကျဆုံးခဲ့ပြီး တော်လှန်ရေးသမား ၁၂ ဦး သေဆုံးကာ ၁၀ ဦး ဒဏ်ရာရရှိခဲ့သည်။
ဇွန်လ ၁၄ ရက်နေ့တွင် စစ်အစိုးရတပ်များက ဟားခါးမြို့နယ်၊ လုံခါရှိ တော်လှန်ရေးစခန်းကို ပြန်လည်သိမ်းပိုက်နိုင်ခဲ့ကြောင်း ပြည်တွင်းမီဒီယာများက ဖော်ပြခဲ့သည်။
ထိုစဉ်က ထန်တလန်မြို့နယ်တွင် စစ်ကြောင်းတစ်ခုရှိနေပြီး အခြားစစ်ကြောင်းတစ်ခုမှာ ဆက်လက်ချဉ်းကပ်လာနေကြောင်း သိရသည်။
The junta army reportedly killed two comrades of the Chinland Defense Force - Hakha (CDF - Hakha) and the Chin National Army (CNA) at a base camp near Lungkhar village in Hakha township of Chin state, Myanmar, on Monday, Chindwin News Agency တိုက်ခိုက်မှုအတွင်း တော်လှန်ရေးသမား ၃ ဦး သေဆုံးခဲ့သည်။
ဇွန်လ ၁၆ ရက်နေ့တွင် သီးမစ်တောင်ကြား၌ တိုက်ပွဲများ ထပ်မံဖြစ်ပွားခဲ့ရာ စစ်ကောင်စီအဖွဲ့ဝင် ၅၀ ကျော် သေဆုံးပြီး ၂၀ ဦး ဒဏ်ရာရရှိခဲ့ကာ ချင်းတပ်ဖက်မှ ၁၂ ဦး ကျဆုံးပြီး ၁၂ ဦး ဒဏ်ရာရရှိခဲ့ကြောင်း သိရသည်။
၂၀၂၄ ခုနှစ် ၂၀၂၄ ခုနှစ် အောက်တိုဘာလ ၇ ရက်နေ့တွင် ချင်းပြည်အစိုးရပူးပေါင်းတပ်ဖွဲ့များသည် ထန်တလန်မြို့ပေါ်ရှိ CB ဘဏ်၌ တပ်စွဲထားသော စစ်ကောင်စီတပ်စခန်းကို အပြီးသတ် သိမ်းပိုက်ရရှိခဲ့ကြောင်း CDF ထန်တလန်မှ တာဝန်ရှိသူတစ်ဦးက ပြောကြားခဲ့သည်။
မွန်းလွဲ ၁ နာရီ ၁၅ မိနစ်မှစ၍ ထိုးစစ်ဆင်ခဲ့ရာ ၂ နာရီဝန်းကျင်တွင် စခန်းကို အလုံးစုံသိမ်းပိုက်နိုင်ခဲ့ပြီး စစ်ကောင်စီတပ်သားအလောင်းများနှင့် လက်နက်ခဲယမ်းများ သိမ်းဆည်းရရှိခဲ့ကြောင်း သိရသည်။
ဇူလိုင် ၂၂ ရက်နေ့မှစ၍ "Tilim Operation-4" အမည်ဖြင့် စတင်ခဲ့သော ထန်တလန်မြို့သိမ်းတိုက်ပွဲအတွင်း Auto တောင်စခန်း ၃ ခု၊ ထန်တလန်-ဟားခါးလမ်းပိုင်းရှိ စစ်ကောင်စီစခန်းများနှင့် မြို့တွင်းရှိ Lai Villa တည်းခိုခန်းစခန်းတို့ကိုလည်း သိမ်းပိုက်ရရှိခဲ့ပြီးဖြစ်ကြောင်း CDF ထန်တလန်မှ တာဝန်ရှိသူက ပြောဆိုခဲ့သည်။
ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ ကဏ္ဍ:ချင်းပြည်နယ်။
thumb| thumb ဟေဇယ်၊ ဝပ်ဆင် နှင့် ဗိုင်းနေး ပုံနှိပ်လုပ်ငန်း () သည် အင်္ဂလန်နိုင်ငံ၊ အေယယ်ဇဘဲရီမြို့တွင် ၁၈၃၉ မှ ၁၉၉၁ ခုနှစ်အထိ လုပ်ကိုင်ခဲ့သော အင်္ဂလိပ် ပုံနှိပ်ရေးနှင့် ထုတ်ဝေရေးကုမ္ပဏီတစ်ခုဖြစ်သည်။
မြန်မာ့စွယ်စုံကျမ်း အတွဲ (၁) မှ (၅) အထိ ပုံနှိပ်ခဲ့သော ပုံနှိပ်လုပ်ငန်းလည်းဖြစ်သည်။
ကိုးကား ပြင်ပလင့်များ Open Library - Hazell, Watson & Viney ကဏ္ဍ:အင်္ဂလန်နိုင်ငံ။
သီးမူထာတိုက်ပွဲ သည် လက်တလော မြန်မာ့ပြည်တွင်းစစ်တွင် ဖြစ်ပွားခဲ့သော တိုက်ပွဲတစ်ခုဖြစ်ပြီး ကရင်ပြည်နယ်၊ ဖာပွန်ခရိုင်တွင် ဖြစ်ပွားခဲ့ကာ ကရင်အမျိုးသားအစည်းအရုံး ကေအန်ယူ တပ်မဟာ ၅ က သီးမူထာစစ်စခန်းအား တိုက်ခိုက်သိမ်းပိုက်ခဲ့ခြင်း ဖြစ်သည်။
တိုက်ပွဲ ၂၀၂၁ ခုနှစ် မတ်လ ၂၇ ရက်နေ့၊ မြန်မာ့တပ်မတော်နေ့တွင် ကေအန်ယူ တပ်မဟာ ၅ က တပ်မတော်၏ စစ်စခန်းတစ်ခုဖြစ်သော သီးမူထာစခန်းအား တိုက်ခိုက်သိမ်းပိုက်ခဲ့ရာ စစ်ကောင်စီတပ်သား အနည်းဆုံး ၁၀ ဦးသေဆုံးခဲ့ပြီး ၈ ဦးအား ဖမ်းဆီးရမိခဲ့သည်။
ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ ကဏ္ဍ:ကရင်ပြည်နယ်။
ဦးသက်ဝင်း သည် မြန်မာအမျိုးသား ပန်းချီဆရာ တစ်ဦးဖြစ်သည်။
ကံဘဲ့ ဆရာအတက်သင်ကျောင်းတွင် ပန်းချီ ကထိက အဖြစ်လုပ်ကိုင်ခဲ့သည်။
‌ဦးသက်ဝင်း ရေးသားပြုစု ထုတ်ဝေသော ပုံဆွဲနိသျည်း စာအုပ် အမှာစာတွင် ‌‌‌ကျောင်းသင် ပန်းချီဆရာအဖြစ် လုပ်ကိုင်ခဲ့သည်မှာ ၂၅ နှစ်ကျော် သက်တမ်းရှိကြောင်း ဖော်ပြထားသည်။
alt=ဦးသက်ဝင်း ရေးသားသော ပုံဆွဲနိသျည်း စာအုပ် အရှေ့ မျက်နှာဖုံး|thumb|ဦးသက်ဝင်း ရေးသားသော ပုံဆွဲနိသျည်း စာအုပ် အရှေ့ မျက်နှာဖုံး ဦးသက်ဝင်းသည် ၁၉၁၈ တွင် ထူထောင်သော ဘားမားအတ်ကလပ် (Burma Art Club) ထူထောင်ရာတွင် ပါဝင်သည်။
ကိုးကား ကဏ္ဍ:မြန်မာ အမျိုးသား ပန်းချီဆရာများ ကဏ္ဍ:မွေးဖွားခုနှစ် မသိရှိရသူများ ကဏ္ဍ:၁၉၇၄ ကွယ်လွန်သူများ။
သစ်ထွင်းစာ သည် ဂျာမန်လူမျိုးများမှ မွေးဖွားလာသော သစ်ထွင်းစာ အက္ခရာများဟု သိကြသော ဆက်စပ်အက္ခရာအစုအဝေးတွင်ရှိသော အက္ခရာတစ်ခုဖြစ်သည်။
ကိုးကား ပြင်ပလင့်များ . . . . Old Norse Online by Todd B. Krause and Jonathan Slocum, free online lessons at the Linguistics Research Center at the University of Texas at Austin, contains a lesson on runic inscriptions ကဏ္ဍ:ဂျာမန်ဘာသာစကားများ။
ရှေးဟောင်း-အင်္ဂလိပ်ကမ္ပည်းစာများ (ရှေးဟောင်း-အင်္ဂလိပ်: rūna ᚱᚢᚾᚪ) သည် အစောပိုင်း ရှေးဟောင်း-အင်္ဂလိပ် မှ ၎င်းတို့၏ အရေးအသားစနစ်တွင် အက္ခရာအဖြစ် အသုံးပြုသည့် ကမ္ပည်းများ ဖြစ်သည်။
ကိုးကား ကဏ္ဍ:ရှေးဟောင်း အင်္ဂလိပ်။
thumb|League of Legends ပြိုင်ပွဲတွင် ပါဝင်ယှဉ်ပြိုင်သည့် ကစားသမားများ အီလက်ထရွန်းနစ် အားကစား (; အတိုကောက် esports သည် ဗီဒီယိုဂိမ်းများ အသုံးပြု၍ ယှဉ်ပြိုင်ရသော ကစားပွဲများ ဖြစ်သည်။
ပရော်ဖက်ရှင်နယ် ကစားသမားများ တစ်ဦးချင်းအလိုက် သို့မဟုတ် အသင်းအဖွဲ့အလိုက် ယှဉ်ပြိုင်ရသော ကစားသမားများစွာ ပါဝင်သည့် ဗီဒီယိုဂိမ်းပြိုင်ပွဲများအနေဖြင့် ကျင်းပလေ့ရှိသည်။
ကစားသမားများ ပြိုင်ပွဲများသည် ဗီဒီယိုဂိမ်းယဉ်ကျေးမှုတွင် ကာလကြာရှည်စွာ ဖြစ်ထွန်းခဲ့ပြီးဖြစ်သော်လည်း ၂၀၀၀ ဆယ်စုနှစ်ဝန်းကျင်က အပျော်တမ်းကစားသမား အများစုဖြင့်သာ ဖြစ်ခဲ့ပြီး နောက်ပိုင်းတွင် ယူကျု(ဘ်)နှင့် တွစ်ချ် ကဲ့သို့သော အွန်လိုင်းအခြေပြု မီဒီယာလွှင့်တင်ခြင်း ဝန်ဆောင်မှုများ ရေပန်းစားလာသည့်နောက် ပရော်ဖက်ရှင်နယ် ဂိမ်းကစားသမားများနှင့် ကြည့်ရှုသူများစွာ ပါဝင်ဆင်နွဲသော ပြိုင်ပွဲများ ဖြစ်လာခဲ့သည်။
၂၀၁၀ ဆယ်စုနှစ်ဝန်းကျင်တွင် အီလက်ထရွန်းနစ် အားကစားသည် ဗီဒီယိုဂိမ်းလောက၏ အဓိက အစိတ်အပိုင်းတစ်ရပ် ဖြစ်လာခဲ့ကာ ဗီဒီယိုဂိမ်းဖန်တီးသူများအနေဖြင့် တံခွန်စိုက်ပြိုင်ပွဲများနှင့် အခြားပွဲစဉ်များအတွက် ဒီဇိုင်းရေးဆွဲခြင်းနှင့် ရန်ပုံငွေထောက်ပံ့ခြင်းများ ပြုလုပ်လာခဲ့ကြသည်။
အီလက်ထရွန်းနစ် အားကစားသည် တရုတ်နှင့် (၂၀၀၀ ခုနှစ်ကတည်းက ပရော်ဖက်ရှင်ကစားသမား လိုင်စင် ခွင့်ပြုခဲ့သော) တောင်ကိုရီးယားတို့အပါအဝင် အာရှတိုက်တွင် ပထမဆုံး ရေပန်းစားကျော်ကြားခဲ့သည်။
သို့သော်လည်း ဂျပန်နိုင်ငံတွင် လောင်းကစားဥပဒေအရ ပရော်ဖက်ရှင်နယ် တံခွန်စိုက် ဗီဒီယိုဂိမ်းကစားခြင်းကို ကန့်သတ်ထားသည်။
ထို့အပြင် ဥရောပနှင့် အမေရိကတိုက်များတွင်လည်း ဒေသတွင်းဆိုင်ရာနှင့် နိုင်ငံတကာဆိုင်ရာ ပြိုင်ပွဲများဖြင့် အီလက်ထရွန်းနစ် အားကစားသည်လည်း ကျော်ကြားလေသည်။
အီလက်ထရွန်းနစ် အားကစားတွင် ဆက်စပ်တွေ့ရလေ့ရှိသော ဗီဒီယိုဂိမ်းကစားပုံစံမှ ကစားသမားများစွာဖြင့် အွန်လိုင်း တိုက်ပွဲဖော်ဆောင်ခြင်း (multiplayer online battle arena; အတိုကောက် MOBA)၊ ပထမပုဂ္ဂိုလ်အမြင် ပစ်ခတ်ကစားခြင်း (first-person shooter, အတိုကောက် FPS)၊ တိုက်ခိုက်ကစားခြင်း၊ ကဒ်ကစားနည်းများ၊ battle royale နှင့် အချိန်နှင့်တပြေးညီ ဗျူဟာဖော်ဆောင်ခြင်း (RTS) ကစားနည်းများ ပါဝင်သည်။
ထင်ရှားသော အီလက်ထရွန်းနစ် အားကစားများတွင် League of Legends, Dota, Counter-Strike, Valorant, Overwatch, Street Fighter, Super Smash Bros. နှင့် StarCraft စသည့် ဂိမ်းများ ပါဝင်သည်။
ထင်ရှားသော တံခွန်စိုက်ပြိုင်ပွဲများမှာ League of Legends World Championship, Dota 2 International, Evolution Championship Series (EVO) နှင့် Intel Extreme Masters တို့ဖြစ်သည်။
၂၀၁၀ ဆယ်စုနှစ် အစောပိုင်းတွင် ပြိုင်ပွဲကြည့်ရှုသူများမှာ အမျိုးသား ၈၅% နှင့် အမျိုးသမီး ၁၅% ခန့်ဖြစ်ပြီး အသက် ၁၈ နှစ်မှ ၃၄ နှစ်အရွယ်မှာ အများဆုံး ဖြစ်သည်။
၂၀၁၀ ဆယ်စုနှစ်နှောင်းပိုင်းတွင် အီလက်ထရွန်းနစ် အားကစားကြည့်ရှုသူဦးရေမှာ ၄၅၄ သန်းအထိ ရှိကြောင်း ခန့်မှန်းထားသည်။
ဒီစီ ရုပ်စုံ အင်ကော်ပိုရေးရှင်း (DC Comics, Inc. သို့မဟုတ် DC) သည် အမေရိကန် ကာတွန်းရုပ်ပြစာအုပ်ကုမ္ပဏီတစ်ခုဖြစ်သည်။
၎င်းသည် Warner Bros. Discovery. ၏ လက်အောက်ခံလုပ်ငန်းဖြစ်သော DC Entertainment ၏ ဖြန့်ချိရေး အစိတ်အပိုင်းဖြစ်ပြီး Time Warner ကုမ္ပဏီမှပင် ပိုင်ဆိုင်သည်။
၎င်း၏ ပထမဆုံး လူသိများသော ကာတွန်းရုပ်ပြစာအုပ်များမှာ Action Comics ၊ Detective Comics ၊ All Star Comics နှင့် Sensation Comics တို့ဖြစ်သည်။
၎င်းတို့သည် စူပါမင်း (1938)၊ Batman (1939) နှင့် Wonder Woman (1941) စသည့် ရုပ်စုံစာစောင်တို့ကို မိတ်ဆက်ပေးရန် မရှိမဖြစ်လိုအပ်သည်။
DC Comics သည် "စူပါဟီးရိုး" ရုပ်ပြစာအုပ်များ ဖန်တီးခြင်းကြောင့် လူသိအများဆုံး၊ အကြီးဆုံးနှင့် ရှေးအကျဆုံး အမေရိကန် ကာတွန်းရုပ်ပြစာအုပ်ကုမ္ပဏီများထဲမှ တစ်ခုဖြစ်သည်။
ဒီစီ (DC) ဟူသော အမည်အောက်တွင် ၎င်းတို့၏ ပထမဆုံး ကာတွန်းရုပ်ပြစာအုပ်ကို ၁၉၃၇ ခုနှစ်တွင် ထုတ်ဝေခဲ့ပြီး ခေတ်သစ်အနုပညာဘာသာရပ်ဖြစ်သော ဂရပ်ဖစ်ပညာတွင် အလွန်ကျော်ကြားသည်။
၎င်း၏ထုတ်ဝေမှုအများစုတွင် ဒီစီ စိတ်ကူးယဉ် ဇာတ်လမ်းကမ္ဘာမှ ဇာတ်ကောင်များဖြစ်သော စူပါမင်း၊ လင်းနို့လူသား၊ ဝမ်းဒါး ဝွန်းမင်း၊ ဖလက်ရှ်၊ အက်ကွာမင်း၊ ဂရင်း လန်တန် နှင့် ဆိုက်ဘော့ တို့ကဲ့သို့ ကျော်ကြားပြီး အထင်ကရရှိသော စူပါဟီးရိုးများစွာကို ဖော်ပြထားသည်။
၎င်းသည် Justice League ၊ the Justice Society of America ၊ Justice League Dark ၊ Doom Patrol နှင့် Teen Titans တို့ အပါအဝင် ထင်ရှားသော စူပါဟီးရိုးအဖွဲ့များကိုလည်း ဖွဲ့စည်းထားသည်။
ထိုမျှမက Lex Luthor ၊ Joker ၊ Cheetah ၊ Reverse-Flash ၊ Black Manta ၊ Sinestro နှင့် Darkseid စသည့် နာမည်ကြီး စူပါဗီလိန် မျိုးစုံကိုလည်း ထည့်သွင်းပါရှိသည်။
ကုမ္ပဏီသည် Watchmen ၊ V for Vendetta ၊ Fables အပါအဝင် ဒီစီ စိတ်ကူးယဉ် ဇာတ်လမ်းကမ္ဘာနှင့်သက်ဆိုင်မှု-မရှိသော အကြောင်းအရာများကို Vertigo နှင့် ယခု ဒီစီ အနက်ရောင်စာတမ်းတံဆိပ် အောက်မှ ထုတ်ဝေခဲ့သည်။
သမိုင်း Pulp စာရေးဆရာ Malcolm Wheeler-Nicholson သည် အမျိုးသားမဟာမိတ်ဖြန့်ချိရေးလုပ်ငန်းများ (National Allied Publications) ကို ၁၉၃၄ ခုနှစ်တွင် တည်ထောင်ခဲ့သည်။
နောက်တစ်နှစ်တွင် ကုမ္ပဏီသည် သတင်းစာတွင် ကာတွန်းအကွက်များကို ပြန်လည်ပုံနှိပ်ခြင်းထက် လုံး၀အသစ်သော ရုပ်ပြ စာအုပ်ကို ပထမဆုံးထုတ်ပြခဲ့သည်။
ငွေကြေးလိုအပ်နေသည့်အတွက် Wheeler-Nicholson သည် မဂ္ဂဇင်းထုတ်ဝေသူများ Harry Donenfeld နှင့် Jack Liebowitz တို့နှင့် ပူးပေါင်းကာ Detective Comics, Inc. ကို ၁၉၃၇ ခုနှစ်တွင် တည်ထောင်ခဲ့သည်။
Wheeler-Nicholson သည် Donenfeld နှင့် Liebowitz တို့အား အကြွေးများကို ပြန်မဆပ်နိုင်ခဲ့သဖြင့် ကုမ္ပဏီမှ ထုတ်ပယ်ခံခဲ့ရသည်။
၁၉၄၀ ခုနှစ်များအတွင်း ပေါင်းစပ်မှုများ ဆက်တိုက်ပြုလုပ်ခြင်းဖြင့် National Periodical Publications (NPP) ဟုခေါ်သော ကုမ္ပဏီအသစ်ကို တည်ထောင်ခဲ့သည်။
၁၉၆၉ ခုနှစ်တွင် NPP ကို Kinney National Company မှ ဝယ်ယူခဲ့ပြီး ၎င်းကိုလည်း Warner Brothers-Seven Arts မှ ဝယ်ယူခဲ့သည်။
၎င်း၏သမိုင်းကြောင်းများစွာအတွက် ကုမ္ပဏီကို DC Comics ဟု လူသိများသော်လည်း ၁၉၇၇ ခုနှစ်အထိ အဆိုပါအမည်ကို တရားဝင်ခံယူခဲ့ခြင်း-မရှိပေ။
Marx, Barry, Cavalieri, Joey and Hill, Thomas (w), Petruccio, Steven (a), Marx, Barry (ed). "Major Malcolm Wheeler-Nicholson DC Founded" Fifty Who Made DC Great: 5 (1985), DC Comics ဒီစီ ရုပ်စုံ၏ အထူးထုတ် မီဒီယာ ထုတ်ခွင့်ရ ထုတ်ကုန်များ စူပါမင်း Action Comics Superman လင်းနို့လူသား Detective Comics Batman Wonder Woman All Star Comics Sensation Comics Wonder Woman ကိုးကား ကဏ္ဍ:အမေရိကန် ယဉ်ကျေးမှု။
မာဗယ် ရုပ်စုံ (Marvel Comics သို့မဟုတ် Marvel) သည် မာဗယ် ဖျော်ဖြေရေး ကုမ္ပဏီ၏ အစိတ်အပိုင်းဖြစ်ပြီး Marvel Worldwide Inc. (ယခင် Marvel Publishing, Inc. နှင့် Marvel Comics Group) ၏ အမှတ်အသားဖြစ်ကာ "စူပါဟီးရိုး" ရုပ်ပြစာအုပ်များ ပုံနှိပ်ထုတ်ဝေသည့် အမေရိကန် ရုပ်ပြစာအုပ် ကုမ္ပဏီတစ်ခုဖြစ်သည်။
၎င်း၏ထိပ်တန်းပြိုင်ဘက်မှာ ဒီစီ ရုပ်စုံ (စူပါမင်း၊ လင်းနို့လူသား နှင့် Wonder Woman တို့၏ ပုံနှိပ်ထုတ်ဝေသော ကုမ္ပဏီ) ဖြစ်သည်။
၂၀၀၉ ခုနှစ်တွင် ဝေါ့လ်ဒစ်စနီ ကုမ္ပဏီသည် မာဗယ်ကို အမေရိကန်ဒေါ်လာ $ ၄ ဘီလီယံဖြင့် ဝယ်ယူခဲ့သည်။
မာဗယ် ကို Timely Comics အဖြစ် Martin Goodman မှ ၁၉၃၉ ခုနှစ်တွင် စတင်ခဲ့ပြီး ၁၉၅၁ ခုနှစ်တွင် Atlas Comics အဖြစ်လူသိများလာခဲ့သည်။
ကုမ္ပဏီသည် Stan Lee ၊ Jack Kirby ၊ Steve Ditko နှင့် အခြားပုဂ္ဂိုလ်များစွာမှ ဖန်တီးခဲ့သည့် The Fantastic Four နှင့် အခြား စူပါဟီးရိုးဇာတ်လမ်းများစွာဖြင့် ၁၉၆၁ ခုနှစ်တွင် မာဗယ် ခေတ်ကို စတင်ခဲ့သည်။
ကုမ္ပဏီသည် ပင့်ကူလူသား ၊ Iron Man ၊ Captain America ၊ Thor၊ Doctor Strange ၊ Hulk ၊ Daredevil ၊ Wolverine ၊ Black Panther နှင့် Captain Marvel စသည့် အထင်ကရရှိပြီး ကျော်ကြားသော စူပါဟီးရိုးများစွာကို ဖန်တီးခဲ့သည်။
Avengers ၊ X-Men ၊ Fantastic Four နှင့် Guardians of the Galaxy ကဲ့သို့သော စိတ်ကူးယဉ်အဖွဲ့များသည်လည်း အလွန်ရေပန်းစားသည်။
မာဗယ်၏ လူသိအများဆုံး ဗီလိန်များမှာ Doctor Doom ၊ Magneto ၊ Ultron ၊ Thanos ၊ Kang the Conqueror ၊ Green Goblin ၊ Red Skull ၊ Galactus ၊ Loki နှင့် Kingpin တို့ဖြစ်သည်။
၎င်း၏ ထုတ်ဝေမှုအများစုသည် မာဗယ် စိတ်ကူးယဉ် ဇာတ်လမ်း ကမ္ဘာ အတွင်းတွင် တည်ရှိပြီး၊ နေရာအများစုသည် လက်တွေ့ဘဝနေရာများကို အခြေတည်ထားသည်။
အဓိကဇာတ်ကောင်များစွာသည် နယူးယောက်မြို့တွင်အခြေစိုက်သည်။
ထို့အပြင် မာဗယ် သည် အခြားကုမ္ပဏီများထံမှ လိုင်စင်ရ ပိုင်ဆိုင်မှုများကိုလည်း ထုတ်ဝေခဲ့ပြီး ၎င်းထုတ်ဝေမှုတွင် Star Wars ရုပ်ပြပါဝင်ခဲ့သည်။
ရုံးများ နယူးယောက်မြို့တွင် တည်ရှိသော မာဗယ်၏ ရုံးချုပ်အဖြစ် ခေတ်အဆက်ဆက်တည်ရှိခဲ့သော နေရာများမှာ အောက်ပါအတိုင်းဖြစ်သည် - In the McGraw-Hill Building, where it originated as Timely Comics in 1939. In suite 1401 of the Empire State Building. At 635 Madison Avenue. 575 Madison Avenue. 387 Park Avenue South. 10 East 40th Street. 417 Fifth Avenue. A 60,000-square-foot (5,600 m2) space at 135 W. 50th Street. ကိုးကား ကဏ္ဍ:ရုပ်ပြစာအုပ် ဖြန့်ချိရေးများ ကဏ္ဍ:အမေရိကန် ယဉ်ကျေးမှု ကဏ္ဍ:မာဗယ် ဖျော်ဖြေရေး။
ဇော်ဝင်းထွဋ် (၂၁ ဇန်နဝါရီ ၁၉၆၄ မွေးဖွား) သည် မြန်မာနိုင်ငံသား ရော့ခ်အဆိုတော်တစ်ဦးဖြစ်သည်။
ဇော်ဝင်းထွဋ်သည် အင်ပါယာ တေးဂီတဝိုင်း၏ တည်ထောင်သူတစ်ဦးဖြစ်သည်။
အစောပိုင်းဘဝ ဇော်ဝင်းထွဋ်သည် ဂီတအနုပညာမျိူးရိုးရှိပြီး ဖခင်ဖြစ်သူ ဦးကြည်ခင်သည် ဆရာဝန်တစ်ဦးဖြစ်ပြီး မိခင်ဖြစ်သူဒေါ်တင်အေး (ခေါ်) အဆိုတော် ထား အမည်ဖြင့် ကျော်ကြားသော မြန်မာ့ဂန္ထဝင်အဆိုတော်ဖြစ်သည်။
သူ့မိခင်အဖိုးဖြစ်သူ ရွှေတိုင်ညွန့်သည် ဂန္ထဝင်မြန်မာ့ဂီတ တေးရေးဆရာတစ်ဦးဖြစ်သည်။
ဇော်ဝင်းထွဋ် ၏တခြားအမည်မှာ ညီထွဋ်ဖြစ်သည်။
ဇော်ဝင်းထွဋ်သည် ရန်ကုန်တက္ကသိုလ်မှ သတ္တဗေဒ ဘာသာရပ်ဖြင့်ဘွဲ့ရရှိထားသည်။
အနုပညာလုပ်ငန်း ဇော်ဝင်းထွဋ်သည် မွေးချင်းနှစ်ဦးအနက်မှ ဇော်ဝင်းထွဋ်သည် အငယ်ဆုံးဖြစ်ပြီး သူနှင့် အသက်တစ်နှစ်ခန့်ကွာသော အကို​ဖြစ်သူ ဇော်မျိုးထွဋ် နှင့်အတူ တေးသီချင်းများ သီဆိုခဲ့သည်။
အိုအေစစ်တီးဝိုင်းတွင် ဒရမ်မာအဖြစ် အနုပညာလုပ်ငန်းကို စတင်ခဲ့သည်။
၁၉၈၀ခုနှစ် တွင် အဖေဖြစ်သူ၏ အားပေးကူညီမှုကြောင့် အင်ပါယာ တေးဂီတဝိုင်း ကို အစ်ကိုဖြစ်သူ ဇော်မျိုးထွဋ် (လိဒ်ဂစ်တာ)၊ ကျင်ခမ်းဖုန်း (ဘေ့စ်ဂစ်တာ)၊ ဝေထွန်း (ဒရမ်)၊ မောင်မောင်လွင် (ကီးဘုတ်) နှင့် ဂျွန်အိုဟားရား (အကော့စတစ်) တို့ဖြင့် စတင်တည်ထောင်ခဲ့သည်။
ဇော်ဝင်းထွဋ်၏ အစောပိုင်းဂီတပုံစံများမှာ ကန်းထရီးနှင့် ရော့ခ်အင်ရိုး အဆိုပုံစံများ ဖြစ်သည်။
သူ၏ ပထမဆုံး အယ်လ်ဘမ် မာကျူရီည ကို ၁၉၈၃ ခုနှစ်တွင် ဖြန့်ချိခဲ့သော်လည်း အောင်မြင်မှုမရခဲ့ပေ။
လမ်းသစ်၊ ကြယ်တံခွန် နှင့် အချစ်စွမ်းအင် အမည်ဖြင့် နောက်ထပ် အယ်လ်ဘမ် သုံးခု ထပ်မံဖြန့်ချိခဲ့ရာတွင်လည်း အထိုက်အလျောက်သာ အောင်မြင်ခဲ့သည်။
၁၉၈၉ ခုနှစ်တွင် သူ၏ ဇော်ဝင်းထွဋ်၏ အကောင်းဆုံးတေးများ အယ်လ်ဘမ်ဖြန့်ချိသည့်အခါတွင်မှ အောင်မြင်မှုရရှိခဲ့ပြီး ရော့ခ်စတားတစ်ဦး ဖြစ်လာခဲ့သည်။
ပုဂ္ဂိုလ်ရေးဘဝ ဇော်ဝင်းထွဋ်သည် မေခိုင်အုန်းနှင့် လက်ထပ်ထားပြီး ၎င်းတို့တွင်သားသမီးဖြစ်သော အဆိုတော်တေးရေးဆရာ အီတိုး (ခေါ်) ဝင်းထွဋ်သော်တာ နှင့် သမီးလေး ချမ်းချမ်း (ခေါ်) ဝင်းထွဋ်တာရာ တို့ ဖြစ်သည်။
ဇော်ဝင်းထွဋ်သည် ဂီတအနုပညာအပြင် သိုင်းကစားခြင်းကိုယ်ခံပညာနှင့် ပန်းချီဆွဲခြင်း၊ပန်းချီကားများ စုဆောင်းခြင်းကို ဝါသနာ ပါသည်။
သူ့တွင် နာမည်ကြီး ပန်းချီဆရာများ၏ ပန်းချီကား ၁၀၀ ခန့်ကို စုစည်းထားသည်။
"Myanmar rock icon, Zaw Win Htut, lives his artistic dream" By Moe Moe Oo – 9–15 May 2005, The Myanmar Times ကိုးကား Category:မြန်မာ အမျိုးသား အဆိုတော်များ။
ဂျီဖက် (ခေါ်) မြတ်သူ (၃၁ ဒီဇင်ဘာ ၁၉၉၂ မွေးဖွား) သည် မြန်မာနိုင်သား ဟစ်ဟော့အဆိုတော် ၊ တေးရေးနှင့် သရုပ်ဆောင် ဖြစ်သည်။
ဂျီဖက် သည် မြန်မာနိုင်ငံရှိ အောင်မြင်သော အဆိုတော်များထဲမှ တစ်ဦးအဖြစ် သတ်မှတ်ခံထားရသည်။
ဂျီဖက် ၏ ပွဲဦးထွက် အယ်လ်ဘမ်ကို ဂျင် အမည်ဖြင့် ၂၀၁၆ ခုနှစ် ဖေဖော်ဝါရီလ ၂၁ ရက်နေ့တွင် ထွက်ရှိခဲ့ပြီး တစ်နှစ်တာ အရောင်းရဆုံး အယ်လ်ဘမ် ဖြစ်လာခဲ့သည်။
ငယ်စဉ်ဘဝနှင့် ပညာရေး ဂျီဖက် ကို ၁၉၉၂ ခုနှစ် ဒီဇင်ဘာလ ၃၁ ရက်နေ့တွင် ရန်ကုန်မြို့၌ အဖ ဦးညိုဦးနှင့် အမိ ဒေါ်မြင့်မြင့်ဝေတို့က မွေးဖွားခဲ့သည်။
မွေးချင်း နှစ်ယောက်အနက် အငယ်ဆုံးသားဖြစ်ပြီး အစ်မတစ်ဦးရှိသည်။
အမှတ်(၂) သင်္ဃန်းကျွန်း အခြေခံပညာ အထက်တန်းကျောင်းတွင် အထက်တန်းကျောင်းတက်ခဲ့သည်။
ဒဂုံတက္ကသိုလ်မှ မြန်မာဘာသာဖြင့် ဘွဲ့ရရှိခဲ့သည်။
ဂီတအသက်မွေးဝမ်းကြောင်း thumb|ရှိုးပွဲတစ်ခုတွင် ဖျော်ဖြေနေသော ဂျီဖက် ဂျီဖက်သည် ဂီတလောက ကို အောက်ခြေမှစတင်လာပြီး ဟစ်ဟော့သီချင်းများနှင့် ဂီတလောကကို စတင်ခဲ့ဝင်ပြီး ဟစ်ဟော့ သီချင်းများ ထွက်ရှိခဲ့ပြီး အမုန်းကမ္ဘာ မှနေ့စွဲများ အယ်လ်ဘမ်တွင် ပထမဆုံးပါဝင်ခဲ့သည်။
ဂျီဖက်သည် (၈ရက်၊ ၈လ ၊ ၈နာရီ) သီချင်းနှင့် ပြည်ပသို့ပေးစာ သီချင်းများဖြင့် ဂီတလောကမှာ အသိအမှတ်ပြုခံရပြီး အွန်လိုင်းပေါ်တွင် လွှင့်တင်သည့်နေ့မှစ၍ မြန်မာနိုင်ငံတွင် ကျယ်ကျယ်ပြန့်ပြန့် ရေပန်းစားသော သီချင်းများ ဖြစ်လာခဲ့သည်။
ထိုအချိန်မှစ၍ ဂျီဖက်၏ပရိသတ်များထံမှ ပထမဆုံးအသိအမှတ်ပြုမှုရရှိခဲ့ပြီး အဖွဲ့အယ်လ်ဘမ်များ၊ ရှိုးပွဲ ဖျော်ဖြေပွဲများနှင့် မြန်မာနိုင်ငံတစ်ဝန်းရှိ နေရာအသီးသီးတွင် ဖျော်ဖြေပွဲများစွာ ပါဝင်ခဲ့သည်။
ဂျီဖက်သည် ၂၀၁၆ ခုနှစ်တွင် စိုင်းစိုင်းခမ်းလှိုင်ပိုင်ဆိုင်သော Frenzo Production နှင့် လက်တွဲခဲ့သည်။
စိုင်းစိုင်းခမ်းလှိုင်၏ မွေးနေ့ရှိုးတွင် နှစ်တိုင်း ပါဝင်ဖျော်ဖြေတင်ဆက်ခဲ့သည်။
ဂျီဖက်သည် တစ်ကိုယ်တော် အယ်လ်ဘမ်ကို ထုတ်လုပ်ဖြန့်ချိနိုင်ရန် ကြိုးပမ်းခဲ့သည်။
သူ၏ ပွဲဦးထွက် တစ်ကိုယ်တော် အယ်လ်ဘမ် ဂျင် ကို ၂၀၁၆ ခုနှစ် ဖေဖော်ဝါရီ ၂၁ ရက်တွင် ဖြန့်ချိခဲ့ပြီး မြန်မာ့ဂီတလောကတွင် ရပ်တည်နိုင်ရန် နေရာတစ်ခု ဖန်တီးပေးခဲ့သော အောင်မြင်မှုတစ်ခုလည်း ဖြစ်သည်။
၎င်း၏ဒုတိယတစ်ကိုယ်တော်အယ်လ်ဘမ် "120/B" ကို ၂၀၁၈ ခုနှစ် မတ်လ ၂ ရက်နေ့တွင် ဖြန့်ချိခဲ့သည်။
left|သူ၏ ပထမဆုံး တစ်ကိုယ်တော် ရှိုးပွဲတွင် ဖျော်ဖြေနေသော ဂျီဖက် ဂျီဖက်သည် ၂၀၁၈ ခုနှစ် နိုဝင်ဘာလ ၁၁ ရက်နေ့တွင် သူ၏ ပထမဆုံး တစ်ကိုယ်တော် ဖျော်ဖြေပွဲကို ကန်တော်ကြီး မျှော်စင်ကျွန်းမှာ ပြုလုပ်ခဲ့သည်။
ဖျော်ဖြေပွဲအစတွင် မိုးဖွဲဖွဲရွာနေသော်လည်း ပရိသတ်အများအပြားသည် မိုးရေထဲတွင် ရှိုးပွဲကို ပျော်ရွှင်စွာ ဆင်နွှဲခဲ့ကြသည်။
၂၀၂၁ ခုနှစ် ဇန်နဝါရီလ ၁၃ ရက်နေ့တွင် သူသည် Illusion Paradise ဟု အမည်ပေးထားသည့် ၎င်း၏ တစ်ကိုယ်တော် ဖျော်ဖြေပွဲကို အွန်လိုင်းနှင့် TV မှတဆင့် ပြုလုပ်ခဲ့သည်။
ရုပ်ရှင်ကားရိုက်ကူးခြင်း G Fatt သည် ပြည်တွင်းဟစ်ဟော့အနုပညာရှင်များဖြစ်ကြသည့် ယုန်လေး၊ ရသ၊ ကြက်ဖ၊ G-Fatt ၊J Fire ၊ Ice Cold ၊ အခြားသရုပ်ဆောင်များစွာပါဝင်ထားသော မြန်မာဟစ်ဟော့ဘဝ ရုပ်ရှင်ဇာတ်ကားကြီး ကိုယ့်သမိုင်းကိုယ်ရေးကြသူများ ၂ တွင် ပွဲဦးထွက်သရုပ်ဆောင်ခဲ့သည်။
ဇာတ်ကားကို ဒါရိုက်တာ ဂျိုး က ရိုက်ကူးပြီး ၂၀၁၈ ခုနှစ် ဇန်နဝါရီလ ၁၂ ရက်နေ့တွင် ရုံတင်ပြသခဲ့သည်။
ကိုယ့်သမိုင်းကိုယ်ရေးကြသူများ ၂ ရုပ်ရှင်ဇာတ်ကားသည် Hip Hop အနုပညာလောကရှိ Undergroung ၌ လှုပ်ရှားရုန်းကန် ကြိုးစားနေရသည့် ဝါသနာရှင် အနုပညာရှင် လူငယ်များ၏ ဘဝနှင့် ဖြတ်သန်းမှုများကို ဇာတ်လမ်းဖွဲ့ထားခြင်းသည်။
နိုင်ငံရေးလှုပ်ရှားမှုများ ၂၀၂၁ ခုနှစ် မြန်မာနိုင်ငံ အာဏာသိမ်းပြီးနောက် G Fatt သည် အာဏာသိမ်းမှု ဆန့်ကျင်ရေး လှုပ်ရှားမှုတွင် လူကိုယ်တိုင်ပါဝင်ခဲ့သလို လူမှုကွန်ရက် မီဒီယာများမှတဆင့်လည်း လှုပ်ရှားခဲ့သည်။
စစ်တပ်က အာဏာသိမ်းခြင်းကို ရှုတ်ချပြီး ဖေဖော်ဝါရီလကတည်းက ဆန္ဒပြပွဲများတွင် ပါဝင်ခဲ့သည်။
"We Want Justice" တွင် လက်သုံးချောင်းဖြင့် အလေးပြုသည့် လှုပ်ရှားမှုတွင်လည်း ပါဝင်ခဲ့သည်။
ယင်းလှုပ်ရှားမှုကို အနုပညာရှင်များစွာအပါအဝင် ဆိုရှယ်မီဒီယာတွင် ပြုလုပ်ခဲ့သည်။
စစ်အာဏာသိမ်းမှုကို ဆန့်ကျင်ပြောဆိုခြင်းအတွက် နိုင်ငံတော်စီမံအုပ်ချုပ်ရေးကောင်စီမှ ရာဇသတ်ကြီး ပုဒ်မ ၅၀၅ (က) အရ ၂၀၂၁ ခုနှစ် ဧပြီလ ၃ ရက်နေ့တွင် ဂျီဖက်အား ဖမ်းဝရမ်းထုတ်ခဲ့သည်။
လူမှုကွန်ရက် စာမျက်နှာကို အသုံးပြုပြီး နိုင်ငံတော် အုပ်ချုပ်မှုယန္တရားပျက်ပြားစေရန် ရည်ရွယ်ချက်ဖြင့် နိုင်ငံ့ဝန်ထမ်းတွေကို အာဏာဖီဆန်ရေး ပြည်သူ့လှုပ်ရှားမှု(CDM) တွင် ပါဝင်ရန် လှုံဆော်ခြင်း၊ CRPHကို ထောက်ခံခြင်းစသည်တို့ဖြင့် အခြားသော ထင်ရှားကျော်ကြားသူများနှင့်အတူ တရားစွဲဆိုခံခဲ့ရသည်။
ဂျီဖက်သည် ၂၀၂၃ ခုနှစ် ဧပြီလ ၁၃ ရက်နေ့တွင် နေပြည်တော်၌ တပ်မတော်က ကျင်းပသော သင်္ကြန်ပွဲတော်တွင် ပါဝင်ခဲ့ခြင်းကြောင့် လူအများ၏ ဝေဖန်မှုကို ခံခဲ့ရသည်။
သီချင်းအယ်လ်ဘမ်များ ဂျင် (၂၀၁၆) 120/B (၂၀၁၈) ရုပ်ရှင်ဇာတ်ကားများ ကိုယ့်သမိုင်းကိုယ်ရေးကြသူများ ၂ (၂၀၁၈) ဆုများရရှိခြင်း City FM မှ ချီးမြှင့်သော အတောင်းဆိုခံရဆုံး သီချင်းဆုကို Gin အယ်လ်ဘမ် ဖြင့် ရရှိခဲ့သည်။
မွန်ပြည်နယ် ကိုကိုနိုင် သည် မြန်မာနိုင်ငံသား ဆိုင်းဆရာဖြစ်သည်။
သမိုင်းထဲကမြန်မာ့ဆိုင်း - မွန်ပြည်နယ်ကိုကိုနိုင် အပိုင်း(၁) by Channel K Myanmar https://www.youtube.com/watch?v=Sm3Nf13TJSc သမိုင်းထဲကမြန်မာ့ဆိုင်း - မွန်ပြည်နယ်ကိုကိုနိုင် အပိုင်း(၂) by Channel K Myanmar https://www.youtube.com/watch?v=0D5z5csa05Y "မွန်ပြည်နယ် ကိုကိုနိုင် မင်္ဂလာဆိုင်း" အမည်ဖြင့် ဆိုင်းအဖွဲ့ ကို တည်ထောင်ထားသည်။
ငယ်ဘဝ ဖခင် ဦးစံပွင့် နှင့် မိခင် ဒေါ်ဖွားသင် တို့မှ ၁၉၆၆ မတ်လ ၁၄ ရက်နေ့ တွင် မော်လမြိုင်မြို့၊ ငန်းတေးရပ်ကွက် တွင် ဖွားမြင်သည်။
မွေးချင်း ဆယ်ယောက်တွင် အငယ်ဆုံးဖြစ်သည်။
ဂီတမျိုးဆက် ဆရာ ဦးကိုကိုနိုင် ၏ သား မင်းကိုကိုထက် သည် ဖခင် အမွေကို ဆက်ခံပြီး ဆိုင်းဆရာတဦး ဖြစ်လာသည်။
ဆိုင်းပညာ ဆိုင်းကို အသက် ၆ နှစ်သားမှ စတင်တီးခတ်ခဲ့သည်။
လက်ဦးဆရာမှာ စိန်မြတင်ဖြစ်သည်။
အသက် ၁၆ နှစ် အရွယ်တွင် ဆိုင်းဆရာကြီး ကြို့ပင်ကောက် ဦးကြည်လှိုင်၏ သင်ကြားပြသမှုဖြင့် "မွန်ပြည်နယ်ကိုကိုနိုင်" ဆိုင်းအဖွဲ့ကို တည်ထောင်ခဲ့သည်။
ဆရာများမှာ မော်လမြိုင်စိန်ကုလား၊ စိန်သန်းမြင့်၊ စိန်လှမြိုင်၊ စိန်စတင်း၊ မြစတင်း တို့ဖြစ်သည်။
မြန်မာ့ရိုးရာ အဆို အက အရေး အတီး ဗဟိုအဆင့် ပြိုင်ပွဲများတွင် ပညာရှင်အဆင့် ဆိုင်းအတီး ရွှေတံဆိပ် (၆) ဆုရှင်ဖြစ်သည်။
ဆိုင်းပြိုင်ပွဲ ဒိုင်လူကြီး အဖြစ်လည်း တာဝန်ထမ်းဆောင်ခဲ့သည်။
ထုတ်လုပ်ဖြန့်ချိခဲ့သော ဆိုင်း ‌တီးလုံးစီးရီးများ ကမ္ဘာကျော် တေးသံသွင်းမှ ထုတ်လုပ်ဖြန့်ချိခဲ့သော ဆိုင်းတီးလုံး စီးရီး (၁၇) ခု ထွက်ရှိခဲ့ပြီးဖြစ်သည်။
ဂီတမြတ်မွန် ဓမ္မတေး ဧည့်ခံဆိုင်း (အဆို စိုင်းထီးဆိုင် စိုးစန္ဒာထွန်း ဇော်ဝမ်း ရီရီသန့် တွံတေးစိုးအောင် ကိုထွန်းရွှေ ရာဇာဝင်းတင့် ယမင်းသူ တို့နှင့် တွဲဖက်) အလှူတော်အကြို ဆိုင်းလက်သံများ (၁) အလှူတော်အကြို ဆိုင်းလက်သံများ (၂) နတ်လူဗြဟ္မာ သာဓုခေါ်ပါ (အဆို တွံတေးစိုးအောင် နှင့် တွဲဖက်) ကိုးကား ကဏ္ဍ:ဆိုင်းပညာရှင်များ ကဏ္ဍ:၁၉၆၆ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
ခရစ္စတယ် လျှူ (; ၂၅ ဩဂုတ်လ ၁၉၈၇ ဖွား) သည် တရုတ်-အမေရိကန် သရုပ်ဆောင်၊ အဆိုတော် နှင့် မော်ဒယ်တစ်ဦးဖြစ်ပြီး သူမအား လျှူယိဖေး (; ) ဟူသော အနုပညာအမည်ဖြင့် ပို၍ လူသိများသည်။
သူမသည် Forbes မှ ရွေးချယ်သော တရုတ် အောင်မြင်ကျော်ကြားသူများ အယောက် ၁၀၀ စာရင်းတွင် အကြိမ်ကြိမ် ပါဝင်ခဲ့ပြီး ၂၀၀၉ ခုနှစ်တွင်လည်း New Four Dan အမျိုးသမီး သရုပ်ဆောင်တစ်ဦးအဖြစ် ရွေးချယ်ခြင်းခံခဲ့ရသည်။
သူမအား တရုတ်နိုင်ငံအတွင်းတွင် "Fairy Sister" အဖြစ် ပို၍ လူသိများသည်။
၂၀၂၀ ခုနှစ်တွင် သူမသည် ဒစ္စနီ၏ live-action အမျိုးအစား ရုပ်ရှင်ဇာတ်ကားဖြစ်သော Mulan ဇာတ်ကားတွင် ထိပ်တန်းဇာတ်ကောင်အဖြစ် ပါဝင်သရုပ်ဆောင်ခဲ့ခြင်းကြောင့် နိုင်ငံတကာပရိသတ်များအကြား လူသိများလာခဲ့သည်။
၎င်းဇာတ်ကားသည် Critics' Choice Super Award ၊ Kids' Choice Award နှင့် Saturn Award စသည့် ဆုများအတွက် ဆန်ခါတင်စာရင်းဝင်ခဲ့လေသည်။
ငယ်စဉ်ဘဝ လျှူယိဖေး ကို တရုတ်ပြည်သူ့သမ္မတနိုင်ငံ၊ ဟူးပေပြည်နယ်၊ ဝူဟန်မြို့တွင် ၁၉၈၇ ခုနှစ်၊ ဩဂုတ်လ ၂၅ ရက်နေ့၌ မွေးဖွားခဲ့ပြီး ငယ်အမည်မှာ အန်ဖန့် () ဖြစ်သည်။
သူမသည် တစ်ဦးတည်းသော ကလေးဖြစ်သည်။
သူမ၏ ဖခင်အမည်မှာ အန် ရှောင်ကန့် () ဖြစ်ပြီး ပြင်သစ်နိုင်ငံဆိုင်ရာ တရုတ်သံရုံး၏ ပထမ အတွင်းဝန်အဖြစ် လုပ်ကိုင်နေသူဖြစ်ပြီး ပေကျင်းမြို့၊ ပြင်သစ်ဘာသာစကား တက္ကသိုလ်၏ ပါမောက္ခလည်းဖြစ်သည်။
သူမ၏ မိခင်အမည်မှာ လျှူသျှောင်လိ () ဖြစ်ပြီး ဟူးပေ မှ အကမယ် နှင့် စင်မြင့်ဖျော်ဖြေတင်ဆက်သူတစ်ဦးဖြစ်သည်။
သူမအသက် ၁၀ နှစ်အရွယ်တွင် မိဘများ ကွာရှင်းခဲ့ကြပြီး မိခင်တစ်ဦးတည်းကသာ သူမကို ပြုစုပျိုးထောင်ပေးခဲ့သည်။
ထိုနှစ်တွင်ပင် သူမ မိခင်၏မျိုးရိုးအမည်ကို ဆက်ခံ၍ "လျှူသျှန့်မေးဇူ" () ဟူသော အမည်သို့ ပြောင်းလဲခဲ့သည်။
သူမ၏ ခေါင်းကိုင်ဖခင်မှာ ချန်းဂျင်းဖေ () ဖြစ်ပြီး ပေကျင်း တုန့်ချန် ရင်းနှီးမြှုပ်နှံရေးအဖွဲ့၏ ဥက္ကဋ္ဌဖြစ်သည်။
၁၉၉၇ ခုနှစ်၊ လျှူယိဖေး အသက် ၁၀ နှစ်အရွယ်တွင် သူမနှင့် မိခင်ဖြစ်သူတို့ နှစ်ဦးသည် အမေရိကန်ပြည်ထောင်စုသို့ ပြောင်းရွှေ့နေထိုင်ခဲ့ကြသည်။
သူမသည် Louis Pasteur Middle School 67 အလယ်တန်းကျောင်းကို တက်ရောက်ခဲ့ပြီး နယူးယောက်မြို့၊ ကွင်းစ်ရပ်ကွက်တွင် နေထိုင်ခဲ့ကြသည်။
၂၀၀၂ ခုနှစ်တွင် သူမသည် သရုပ်ဆောင်လောကသို့ ဝင်ရောက်ရန် တရုတ်နိုင်ငံသို့ ပြန်လာခဲ့ပြီး လျှူယိဖေး () ဟူသော အနုပညာအမည်ကို ခံယူခဲ့သည်။
တရုတ်နိုင်ငံသို့ ပြန်ရောက်ပြီးနောက် ရက်သတ္တပတ်အနည်းငယ်အကြာ အသက် ၁၅ နှစ် အရွယ်တွင် ပေကျင်း ရုပ်ရှင် အကယ်ဒမီကျောင်းသို့ တက်ရောက်ခွင့် ရခဲ့ပြီး ၂၀၀၆ ခုနှစ်တွင် ဘွဲ့ရရှိခဲ့သည်။